آلمانیا پرزیدنتی فرانک والتر اشتاین مایر، ایسرائیل-فیلیسطین چاتیشماسینی سونا چات‌دیرا‌جاق تک واریانتین ایکی دولت‌لی حل تکلیفی‌نین تطبیق اولونماسی اولدوغونو سؤیله‌دی.
آلمانیا پرزیدنتی اشتاین مایر، ایسرائیل پرزیدنتی روون ریولین ایله قودسده ائتدیگی گؤروشمه‌ده،
"ایسرائیل-فیلیسطین پروبلمین سونا چاتماسی اوچون ایکی دولت‌لی حل، اوزرینده دوشونوله و تطبیق اولونماغا چالیشیلماسی لازیم اولان تک واریانت‌دیر." دئدی.
ایکی دولت‌لی حل‌دن باشقا بیر واریانتین اولمادیغینی وورغولایان اشتاین مایر،
"باشقا بیر واریانت یوخدور. موستقیل بیر فیلیسطین دولتی‌نین قورولماماسی، گوون حالینی زده‌لمکده‌دیر باشقا بیر وضعیت یاراتماز. "ایفاده‌لرینی ایستیفاده ائتدی.
اشتاین مایر، ایسرائیل باش ناظیری بینیامین نتانیاهونون آلمانیا خاریجی ایشلر ناظیری سیگمار گابریل ایله کئچن آی ائتمگی پلانلادیغی گؤروشو لغو ائتمه‌سین‌دن سونرا چکیلن ایکی اؤلکه علاقه‌لرینه ده دقتی چکه‌رک،
"بیزیم یئنی قایدا‌لارا احتیاجیمیز یوخ‌دور و گرگین‌لیگی تیرماندیرمامیزا دا احتیاج یوخ‌دور. دوروست و آچیق بیر دیالوقا احتیاجیمیز وار. "شکلینده دانیشدی.
ایسرائیل پرزیدنتی ریولین ایسه، اؤلکه‌سی‌نین آلمانیا ایله ایکیطرف‌لی علاقه‌لرینه توخونا‌راق،
"ایسرائیل آکتیو دئموکراتیک بیر اؤلکه‌دیر. چوخ سس‌لی، چوخ موختلیف فرق‌لی فیکیرلری بونیه‌سینده ساخلایان بیر اؤلکه‌دیر. بو موختلیف‌لیک و بو چوخ سس‌لی و بزن قبول ائدیلمه‌سی چتین اولسا دا وارلیغینی قورویور. "دئیه دانیشدی.
آلمانیا پرئزیدئنتی اشتاین مایر، وظیفه‌سی گؤتوردوگو مارت آیین‌دان بو یانا آوروپا خاریجین‌دکی ایلک خاریجی سفرینی ایسرائیله ائتمیش اولدو.
اشتاین مایرین بو زیارتی، ایسرائیل باش ناظیری نئتانیاهونون آلمانیا خاریجی ایشلر ناظیری گابریئل ایله کئچن آی ائتمیی پلانلادیغی گؤروشو لغو ائتمه‌سین‌دن سونرا چکیلن ایکی اؤلکه علاقه‌لری‌نین آردین‌دان آیری بیر اهمیت داشیییر.
